A blue oval with white letters

Description automatically generated

**TUK spordikooli õppemaks**

MTÜ TUK on registreeritud Eesti Hariduse Infosüsteemis erahuvikoolina TUK Spordikool (õppekava kood 235742). Tasutud õppemaks on käsitletav koolituskuluna, millelt saab tulumaksu tagastada. Maksu- ja Tolliamet saab koolituskulude tasumise kohta info Spordikoolilt ning esitatud andmed kantakse isiku eeltäidetud tuludeklaratsioonile, kui ta on märgitud lapse registreerimisel arve tasujaks. Tulumaksuseadusest tulenevalt ei kehti tulumaksusoodustus täiskasvanutele.

TUK Spordikooli õppeperiood kestab 10 kuud ning õppemaks on jaotatud võrdselt 10 kuu peale, mis tähendab, et iga kuu on õppemaksu summa sama. Õppemaksu arvestamisel on juba võetud arvesse pühi, koolivaheaegu ja kalendrikuu päevade arvu, seega ühe kuu lõikes tasaarveldusi ei tehta.

TUK Spordikooli juhatusel on õigus hooaja jooksul õppemaksu muuta, teavitades sellest arve tasujat vähemalt 4 nädalat enne muudatuse jõustumist.

Õppemaks tasutakse jooksva kuu eest MTÜ TUK arveldusarvele vastavalt esitatud arvele. Ettemaksuarve esitatakse e-posti teel hiljemalt kuu 10. kuupäevaks. Arve tasumisel tuleb maksekorralduse selgitusse kopeerida arve juhistes olev info või kasutada makselinki, mis on arvele lisatud.

Õppemaksu hinnad kehtivad lastele, kes saavad sporditegevuse toetust Tartu linnalt või valdadelt ja on märkinud toetuse saajaks MTÜ TUK. Tartust ja Tartumaalt väljaspool elavatele peredele soovitame taotleda sporditegevuse toetust oma kohalikust omavalitsusest.

Kolmandale klubis treenivale lapsele kehtib -50% soodustus. Soodustuse saamiseks tuleb lapsevanemal sellest klubi teavitada e-posti teel: info@tuksport.ee.

Õppemaksu arved väljastatakse õpilaste esindajatele, kes on sõlminud MTÜ TUK õppelepingu Sportlyzeri keskkonnas.

Õppelepingu lõpetamine:

1. Laps arvatakse spordikoolist välja lapsevanema kirjaliku avalduse alusel, mille leiate [siit](http://tuksport.ee/wp-content/uploads/2024/09/Oppelepingu-lopetamise-avaldus.docx).
2. Enne avalduse esitamist veenduge, et kõik maksmata arved on tasutud.
3. Avaldus tuleb esitada kahe nädala ette teatamisega e-posti teel: info@tuksport.ee.

Õppelepingu lõppemine ei vabasta pooli Õppelepingu kehtimise ajal Õppelepingu alusel tekkinud kohustuste täitmisest.